钦定古今图书集成/理学汇编/文学典/第236卷 > 《吴兢乐府古题要解》 > 《日重光 月重轮》
## 钦定古今图书集成/理学汇编/文学典/第236卷 > 《吴兢乐府古题要解》 > 《日重光 月重轮》

右：为汉明帝乐人所作也。明帝为太子时，乐人作歌
诗四章，以赞太子之德。一曰《日重光》，二曰《月重轮》，三
曰《星重辉》，四曰《海重润》。汉末丧乱，后二章亡。旧说云：
“天子之德，光明如日，规轮如月，光辉如星，霑润如海。”
太子比德，故云重焉。